pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้ช่วยโฆษก ศบค. ขอบคุณ การทำหน้าที่ของสื่อมวลชน และประชาชนที่เป็นกระบอกเสียงสำคัญสะท้อนการทำงาน และขอให้คงการทำหน้าที่ต่อไปเพื่อรักษามาตรการการควบคุมโรค
วันพุธที่ 21 กรกฎาคม 2564
ผู้ช่วยโฆษก ศบค. ขอบคุณ การทําหน้าที่ของสื่อมวลชน และประชาชนที่เป็นกระบอกเสียงสําคัญสะท้อนการทํางาน และขอให้คงการทําหน้าที่ต่อไปเพื่อรักษามาตรการการควบคุมโรค
ผู้ช่วยโฆษก ศบค. ขอบคุณ การทําหน้าที่ของสื่อมวลชน และประชาชนที่เป็นกระบอกเสียงสําคัญสะท้อนการทํางาน และขอให้คงการทําหน้าที่ต่อไปเพื่อรักษามาตรการการควบคุมโรค
วันนี้ (21 กรกฎาคม 2564) ณ โถงกลาง ตึกสันติไมตรี ทําเนียบรัฐบาล แพทย์หญิง อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคําถามสื่อมวลชน โดยผู้ช่วยโฆษก ศบค. ได้ฝากประเด็นทิ้งท้ายจากการประชุมร่วมกับสื่อมวลชนที่ผ่านมา ทีมทําข้อมูลศบค. ต้องขอขอบคุณความตั้งใจของสื่อมวลชน ซึ่งเป็นกลุ่มบุคคลที่รับรู้คําถามจากประชาชน ความต้องการของประชาชนดีที่สุด ขอขอบคุณในส่วนที่สื่อมวลชนได้มาให้ข้อมูลกับ ศบค. เพื่อให้ ศบค. ได้รับรู้ว่าข้อมูลส่วนไหนที่ประชาชนยังเข้าไม่ถึง เพื่อรับไปปรับด้านการดําเนินการ อาทิ จะตรวจได้ที่ไหน ข้อปฏิบัติตัว หากตรวจแล้วติดเชื้อ หรือไม่ติดเชื้อ การจัดการวัคซีน การดูแลพื้นที่ที่แตกต่างกัน ใน กทม. ในต่างจังหวัด ส่วนการรายงานข้อมูลต่อประชาชน ทีมรายงานของ ศบค. จักได้นํามานําเสนออย่างต่อเนื่อง
ทั้งนี้ พี่น้องประชาชนเป็นกระบอกเสียงสําคัญ การรายงาน การร้องเรียน เน้นย้ําว่าเป็นข้อมูลจากประชาชนทั้งสิ้น ทั้งจาก 191 จากสํานักงานตํารวจแห่งชาติ จากกองทัพไทย ขอขอบคุณประชาชน และขอให้ยังทําหน้าที่นี้ต่อไปหากพบเห็น การกระทําความผิด ฝ่าฝืนมาตรการ หรือการทํางานภาครัฐ ที่ยังปฏิบัติไม่ได้ตามมาตรฐาน ขอให้ติดต่อเข้ามา ที่เน้นย้ําคือการกํากับมาตรการ ติดต่อผ่าน 191 ได้ตลอด 24 ชม. สายด่วน สปม. 1599 1138 ฝากพี่น้องประชาชนและสื่อมวลชน ช่วยร่วมมือร่วมใจให้มาตรการสําเร็จ ทั้งมาตรการเฝ้าระวัง และมาตรการที่กําหนดเพื่อให้ผู้ติดเชื้อเข้าระบบ และการฉีดวัคซีน เพื่อให้มาตรการควบคุมโรคเป็นไปอย่างมีประสิทธิภาพ
รัฐบาลไทย-ข่าวทำเนียบรัฐบาล-ดีอีเอส ร่วมประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 2/2564
วันจันทร์ที่ 20 กันยายน 2564
ดีอีเอส ร่วมประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 2/2564
ดีอีเอส ร่วมประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 2/2564
เมื่อวันที่20กันยายน2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมการประชุมคณะหัวหน้าส่วนราชการระดับกระทรวงหรือเทียบเท่าครั้งที่2/2564 ผ่านระบบประชุมทางไกลณห้องประชุม801ชั้น8สํานักงานปลัดกระทรวงดิจิทัลเพื่อเศรษฐกิจและสังคม โดยมีพลเอกประยุทธ์จันทร์โอชานายกรัฐมนตรีเป็นประธานการประชุมครั้งนี้จัดรูปแบบผสมผสานซึ่งจะมีหัวหน้าส่วนราชการที่จะเกษียณอายุราชการในปีงบประมาณพ.ศ.2564เข้าร่วมประชุมนอกจากนี้ผู้แทนจากหน่วนงานต่างๆได้จัดทําสรุปภารกิจสําคัญของส่วนราชการระดับกระทรวงหรือเทียบเท่าในปีงบประมาณพ.ศ.2564โดยจัดส่งให้สํานักงานก.พ.เพื่อนําเสนอนายกรัฐมนตรีต่อไป
**********
รัฐบาลไทย-ข่าวทำเนียบรัฐบาล-กระทรวงวัฒนธรรม ร่วมกับ จังหวัดกาฬสินธุ์ แถลงการจัดงานมหกรรมวัฒนธรรมแห่งชาติ วิถีถิ่น วิถีไทย ภาคตะวันออกเฉียงเหนือ “สืบศิลป์ถิ่นอีสาน ESAN DO DEE”
วันพุธที่ 4 พฤษภาคม 2565
กระทรวงวัฒนธรรม ร่วมกับ จังหวัดกาฬสินธุ์ แถลงการจัดงานมหกรรมวัฒนธรรมแห่งชาติ วิถีถิ่น วิถีไทย ภาคตะวันออกเฉียงเหนือ “สืบศิลป์ถิ่นอีสาน ESAN DO DEE”
กระทรวงวัฒนธรรม ร่วมกับ จังหวัดกาฬสินธุ์ แถลงการจัดงานมหกรรมวัฒนธรรมแห่งชาติ วิถีถิ่น วิถีไทย ภาคตะวันออกเฉียงเหนือ “สืบศิลป์ถิ่นอีสาน ESAN DO DEE” เฉลิมพระเกียรติพระบาทสมเด็จพระเจ้าอยู่หัว และงานวิสาขปุณณมีปูชา ประเพณีสรงน้ําพระธาตุยาคู ประจําปี ๒๕๖๕
กระทรวงวัฒนธรรม ร่วมกับ จังหวัดกาฬสินธุ์ แถลงการจัดงานมหกรรมวัฒนธรรมแห่งชาติ วิถีถิ่น วิถีไทย ภาคตะวันออกเฉียงเหนือ “สืบศิลป์ถิ่นอีสาน ESAN DO DEE” เฉลิมพระเกียรติพระบาทสมเด็จ
พระเจ้าอยู่หัว และงานวิสาขปุณณมีปูชา ประเพณีสรงน้ําพระธาตุยาคู ประจําปี ๒๕๖๕
(๔ พฤษภาคม ๒๕๖๕) เวลา ๐๙.๐๐ น. ณ โบราณสถานเมืองฟ้าแดดสงยาง พระธาตุยาคู อําเภอกมลาไสย จังหวัดกาฬสินธุ์ นายทรงพล ใจกริ่ม ผู้ว่าราชการจังหวัดกาฬสินธุ์ พร้อมด้วยนายประสพ เรียงเงิน หัวหน้าผู้ตรวจราชการกระทรวงวัฒนธรรม นายขัตติยา ชัยมณี วัฒนธรรมจังหวัดกาฬสินธุ์ พลตํารวจตรี วรวัฒน์มะลิ รักษาราชการแทนผู้บังคับการ ตํารวจภูธรจังหวัดกาฬสินธุ์ นายแพทย์อภิชัย ลิมานนท์ นายแพทย์สาธารณสุขจังหวัดกาฬสินธุ์ และนางสาวธนวัน กาสี ผู้อํานวยการการท่องเที่ยวแห่งประเทศไทย สํานักงานขอนแก่น ร่วมแถลงข่าวการจัดงานมหกรรมวัฒนธรรมแห่งชาติ วิถีถิ่น วิถีไทย ภาคตะวันออกเฉียงเหนือ “สืบศิลป์ถิ่นอีสาน ESAN DO DEE” เฉลิมพระเกียรติพระบาทสมเด็จพระเจ้าอยู่หัว และงานวิสาขปุณณมีปูชา ประเพณีสรงน้ําพระธาตุยาคู ประจําปี ๒๕๖๕ ซึ่งเป็นการบูรณาการการดําเนินงานร่วมกันระหว่างกระทรวงวัฒนธรรม และจังหวัดกาฬสินธุ์ ในการดําเนินการกําหนดจัดงานระหว่างวันที่ ๑๓ – ๑๗ พฤษภาคม ๒๕๖๕ ณ โบราณสถานเมืองฟ้าแดดสงยาง พระธาตุยาคู อําเภอกมลาไสย จังหวัดกาฬสินธุ์ โดยมีวัตถุประสงค์เพื่อแสดงออกถึงความจงรักภักดีและเฉลิมพระเกียรติพระบาทสมเด็จพระเจ้าอยู่หัว และกระตุ้นเศรษฐกิจด้านการท่องเที่ยว และกระตุ้นเศรษฐกิจฐานราก สร้างรายได้แก่ชุมชนของจังหวัดกาฬสินธุ์ และในเขตภาคอีสาน ประกอบด้วยกิจกรรมงานสืบศิลป์ถิ่นอีสาน อีสานดูดี, พิธีอัญเชิญน้ําสรงพระราชทานเพื่อสรงน้ําพระธาตุยาคู, นิทรรศการเฉลิมพระเกียรติพระบาทสมเด็จพระเจ้าอยู่หัว, ชมทะเลธุง จํานวนกว่า ๑,๖๐๐ ต้น, ชมขบวนแห่เครื่องสักการะพระธาตุยาคูจาก ๑๘ อําเภอ, รําบูชาพระธาตุยาคู มีนางรํากว่า ๒,๒๙๐ คน, การแสดงแสงสีเสียงชุด "ตุ้มโฮม ม่วนซื่น โฮแซว" และการแสดงศิลปวัฒนธรรมจาก ๒๐ จังหวัด ภาคตะวันออกเฉียงเหนือ, พิธียกอ้อ ยอครูหมอลํา นักร้องนักดนตรีจาก ๒๐ จังหวัด ภาคตะวันออกเฉียงเหนือ, การแสดงโขนเรื่องรามเกียรติ์ตอน "ลักษมีสีดา", การแสดงแบบผ้าไทยอัตลักษณ์และผ้าไทยร่วมสมัย ๒๐ จังหวัด, กิจกรรมเสวนาทางวิชาการ, การสาธิตและจําหน่ายผลิตภัณฑ์ CCPOT จาก ๒๐ จังหวัดภาคตะวันออกเฉียงเหนือ, ชม ชิม ช็อป ตลาดนัดโบราณ, นิทรรศการเฮือนอีสานย้อนยุค ๑๘ อําเภอของจังหวัดกาฬสินธุ์ และการแสดงของศิลปินที่มีชื่อเสียง
สําหรับมาตรการควบคุมดูแลการป้องกันการแพร่ระบาดของโรคโควิด-๑๙ ได้วางมาตรการไว้อย่างเข้มงวด ตั้งแต่การร้านค้าภายในงาน เจ้าหน้าที่ทุกคนต้องได้รับวัคซีนทุกคน และใช้มาตรการ D-M-H-T-T
อย่างเคร่งครัด ทุกคนต้องสวมหน้ากากอนามัยตลอดทั้งงาน ตลอดจนการจัดชุดเจ้าหน้าที่ทําการตรวจ
คัดกรอง การปฏิบัติตามมาตรการของกระทรวงสาธารณสุข อย่างเคร่งครัด
สํานักงานวัฒนธรรมจังหวัดกาฬสินธุ์
โทร. ๐ ๔๓๘๑ ๕๘๐๖
รัฐบาลไทย-ข่าวทำเนียบรัฐบาล-ไทย-เวียดนาม จับมือสร้างหุ้นส่วนยุทธศาสตร์ ดันการค้า 25,000 ล้านดอลลาร์ในปี 68
วันจันทร์ที่ 22 พฤศจิกายน 2564
ไทย-เวียดนาม จับมือสร้างหุ้นส่วนยุทธศาสตร์ ดันการค้า 25,000 ล้านดอลลาร์ในปี 68
ไทย-เวียดนาม จับมือสร้างหุ้นส่วนยุทธศาสตร์ ดันการค้า 25,000 ล้านดอลลาร์ในปี 68
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงการขับเคลื่อนนโยบายการสร้างหุ้นส่วนยุทธศาสตร์ที่เข้มแข็งกับประเทศเพื่อนบ้านว่า เมื่อวันที่ 19 พ.ย ที่ผ่านมา มีการประชุมคณะกรรมาธิการร่วมว่าด้วยความร่วมมือทวิภาคีไทย-เวียดนาม ซึ่งมีรัฐมนตรีว่าการกระทรวงการต่างประเทศของทั้งสองประเทศเป็นประธานร่วม โดยมีการเห็นชอบที่จะผลักดันความร่วมมือที่ใกล้ชิดในด้านต่างๆ อาทิ 1) ด้านการเมืองและความมั่นคง 2)ด้านสาธารณสุขโดยเฉพาะการป้องกันการแพร่ระบาดของโรคโควิด-19 3)ด้านเศรษฐกิจการค้าและการลงทุน 4) ด้านสังคม วัฒนธรรม และประชาชน
สําหรับความร่วมมือด้านเศรษฐกิจนั้น ขณะนี้ไทย เป็นคู่ค้าที่ใหญ่ที่สุดของเวียดนามในบรรดาสมาชิกอาเซียน และเป็นผู้ลงทุนลําดับที่ 9 ในเวียดนาม ส่วนเวียดนามเป็นคู่ค้าลําดับที่3 ของไทยในบรรดาสมาชิกอาเซียน และเป็นผู้ลงทุนที่กําลังเติบโตรายใหม่ในไทย ความร่วมมือจะประกอบด้วยการดําเนินงาน เช่น
1) การริเริ่มใหม่ที่ช่วยกระตุ้นการค้าและการลงทุนที่ครอบคลุมและยังยืนระหว่างกัน เช่นการเปิดตัวระบบการชําระเงินค้าปลีกด้วยรหัสคิวอาร์โค้ด โดยธนาคารแห่งประเทศไทยร่วมกับธนาคารกลางเวียดนาม เมื่อเดือนมีนาคมปีนี้ เพื่ออํานวยความสะดวกการค้าดิจิตอลข้ามแดน และการพาณิชย์อิเล็คทรอนิกส์ระหว่างสองประเทศ
2) ร่วมกันหาแนวทางในการบรรลุเป้าหมายทางการค้าทวิภาคีที่มีมูลค่า 25,000 ล้านดอลลาร์สหรัฐในปี 2568 ตามที่ผู้นําของทั้งสองประเทศได้เห็นพ้องร่วมกัน
3) ส่งเสริมความร่วมมือด้านเศรษฐกิจดิจิตอลให้มากขึ้นในสาขาที่มีศักยภาพ อาทิ การชําระเงินข้ามแดน การพาณิชย์อิเล็กทรอนิกส์ เทคโนโลยีการเงิน (fintech) และนวัตกรรมซึ่งจะช่วยอํานวยความสะดวกทางการค้า การลงทุน การท่องเที่ยวและบูรณาการทางการเงินระหว่างสองประเทศและในภูมิภาค
4) ส่งเสริมการแลกเปลี่ยนข้อมูลในการจัดการนโยบายและกฎระเบียบด้านการนําเข้าและส่งออกระหว่างสองประเทศ รวมถึงการลดอุปสรรคที่ไม่ใช่ภาษีและมาตรการที่ไม่ใช่ภาษีของสินค้าจากทั้งสองฝ่าย
5) ส่งเสริมความร่วมมือและการทํางานร่วมกันอย่างใกล้ชิดโดยเฉพาะด้านการขนส่ง การค้า การเกษตร และศุลกากร เพื่ออํานวยความสะดวกด้านการค้าและการขนส่งและการส่งออกสินค้าระหว่างสอง
6) ขยายความร่วมมือสอดรับกับนโยบายโมเดลเศรษฐกิจชีวภาพ-หมุนเวียน-สีเขียว (BCG) ของไทย กับยุทธศาสตร์การเติบโตสีเขียวของเวียดนาม
นางสาวรัชดา กล่าวด้วยว่า รัฐบาลไทยและเวียดนามมีเจตนารมณ์ร่วมกันที่จะพัฒนาความสัมพันธ์ระหว่างประเทศให้เป็นหุ้นส่วนยุทธศาสตร์ที่เข้มแข็งใน 3 ด้าน คือ 1) การเป็นหุ้นส่วนเพื่อสันติภาพอย่างยั่งยืน 2) การเป็นหุ้นส่วนเพื่อการเจริญเติบโตอย่างยั่งยืน และ 3) การเป็นหุ้นส่วนเพื่ออนาคตที่ยั่งยืน โดยจะร่วมกันกําหนดมาตรการหรือแนวทางการทํางานเพื่อให้เกิดผลอย่างเป็นรูปธรรมต่อไป
......................
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.กระบี่
วันพฤหัสบดีที่ 18 พฤศจิกายน 2564
นายกรัฐมนตรี ตรวจราชการ จ.กระบี่
วันจันทร์ที่ 15 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (15พ.ย.64) พลเอก ประยุทธ์ จันทร์โอชา นายกรัฐมนตรี นําคณะรัฐมนตรีเดินทางไปตรวจราชการ ณ จ.กระบี่ โดยตรวจเยี่ยมศูนย์พัฒนาประสิทธิภาพการให้ความช่วยเหลือและสร้างความปลอดภัยทางการท่องเที่ยวของจังหวัด ตั้งอยู่ที่ ต.ไสไทย อ.เมือง เพื่อเป็นสถานที่ฝึกอบรมด้านการดับเพลิงกู้ภัย และบรรเทาสาธารณภัย ให้บุคลากรมีทักษะความสามารถในการช่วยเหลือผู้ประสบภัยได้ในระดับสากล สร้างความเชื่อมั่นแก่นักท่องเที่ยวทั้งชาวไทยและต่างชาติ จากนั้นเดินทางไปเปิดศูนย์จําหน่ายผลิตภัณฑ์ชุมชนอันดามันโอท็อปช็อป ซึ่งจะจัดจําหน่ายสินค้าชุมชนของ 6 จังหวัดฝั่งทะเลอันดามัน เปิดอุทยานแห่งชาติหาดนพรัตน์ธาราต้อนรับการท่องเที่ยว และตรวจเยี่ยมชุมชนท่องเที่ยวบ้านคลองหรูดด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- รองปลัดกระทรวงเกษตรและสหกรณ์ ร่วมประชุมคณะกรรมการผังเมือง ครั้งที่ 3/2564
วันเสาร์ที่ 30 ตุลาคม 2564
รองปลัดกระทรวงเกษตรและสหกรณ์ ร่วมประชุมคณะกรรมการผังเมือง ครั้งที่ 3/2564
รองปลัดกระทรวงเกษตรและสหกรณ์ ร่วมประชุมคณะกรรมการผังเมือง ครั้งที่ 3/2564
วันศุกร์ที่ 29 ตุลาคม 2564 นายประยูร อินสกุล รองปลัดกระทรวงเกษตรและสหกรณ์ ประชุมคณะกรรมการผังเมือง ครั้งที่ 3/2564 โดยมีนายนิรัตน์ พงษ์สิทธิถาวร รองปลัดกระทรวงมหาดไทย เป็นประธาน ผ่านระบบวิดีทัศน์ทางไกล (Video Conference) จากห้องประชุมกรมโยธาธิการผังเมือง โดยมีสาระสําคัญในการประชุม ดังนี้
1) รับทราบรายงานผลการดําเนินงานของคณะอนุกรรมการผังเมือง
2) รับทราบรายงานผลการแต่งตั้งกรรมการผู้ทรงคุณวุฒิในคณะกรรมการผังเมืองเพื่อพิจารณาคําร้องฯ (เพิ่มเติม) มาตรา 82
3) รับทราบรายงานผลการแต่งตั้งกรรมการผู้ทรงวุฒิในคณะกรรมการผังเมืองจังหวัด (เพิ่มเติม) ตามมาตรา 85 (2)
4) รับทราบรายงานผลการประกาศใช้บังคับระเบียบคณะกรรมการผังเมืองว่าด้วยหลักเกณฑ์และวิธีการเกี่ยวกับผู้มีส่วนได้เสียที่จะมีสิทธิ์ยื่นคําร้อง การยื่นคําร้อง และวิธีพิจารณาคําร้องเกี่ยวกับการวางและจัดทําผังเมืองรวม พ.ศ. 2564
5) รับทราบรายงานผังเมืองรวมชุมชนที่ปิดประกาศ 90 วัน (ตามมาตรา 23) และ 30 วัน (ตามมาตรา 26/1) แห่งพระราชบัญญัติการผังเมือง พ.ศ. 2518 และที่แก้ไขเพิ่มเติม (ฉบับที่ 4) พ.ศ. 2558 แล้ว ไม่มีคําร้อง
6) รับรองรายงานผังเมืองรวมจังหวัดที่ปิดประกาศ 30 วันแล้ว ไม่มีผู้มีส่วนได้เสียแสดงข้อคิดเห็น ตามมาตรา 35 แห่งพระราชบัญญัติการผังเมือง พ.ศ. 2562
7) พิจารณาการดําเนินการตามมาตรา 110 แห่งพระราชบัญญัติการผังเมือง พ.ศ. 2562
8) พิจารณาการกําหนดระยะเวลาการประเมินผลการเปลี่ยนแปลงสภาพการณ์และสิ่งแวดล้อมการใช้บังคับผังเมืองรวม
9) พิจารณาการขอความเห็นชอบรายงานการประเมินผลกฎกระทรวงให้ใช้บังคับผังเมืองรวมชุมชน ตามมาตรา 34
รัฐบาลไทย-ข่าวทำเนียบรัฐบาล-"พิธีลงนามบันทึกความเข้าใจ ระหว่าง ราชวิทยาลัยจุฬาภรณ์ กับ สำนักงานปลัดกระทรวงกลาโหม ในวันอังคารที่ 31 สิงหาคม 2564"
วันพุธที่ 1 กันยายน 2564
"พิธีลงนามบันทึกความเข้าใจ ระหว่าง ราชวิทยาลัยจุฬาภรณ์ กับ สํานักงานปลัดกระทรวงกลาโหม ในวันอังคารที่ 31 สิงหาคม 2564"
ในรูปแบบเสมือนจริง (Virtual MOU Signing Ceremony) ผ่านระบบ Zoom Meeting
รัฐบาลไทย-ข่าวทำเนียบรัฐบาล-นายกฯ ติดตามมาตรการแก้หนี้ภาคประชาชน กยศ. เตรียม 3.8 หมื่นล้านบาท รองรับผู้กู้ปีการศึกษา 2564 ไม่ต้องมีคนค้ำฯ ขณะที่ ธ.ออมสิน จัด “มหกรรมผ่อนปรนการชำระหนี้ครู” ถึง 30 มิ.ย. นี้
วันอังคารที่ 22 มิถุนายน 2564
นายกฯ ติดตามมาตรการแก้หนี้ภาคประชาชน กยศ. เตรียม 3.8 หมื่นล้านบาท รองรับผู้กู้ปีการศึกษา 2564 ไม่ต้องมีคนค้ําฯ ขณะที่ ธ.ออมสิน จัด “มหกรรมผ่อนปรนการชําระหนี้ครู” ถึง 30 มิ.ย. นี้
นายกฯ ติดตามมาตรการแก้หนี้ภาคประชาชน กยศ. เตรียม 3.8 หมื่นล้านบาท รองรับผู้กู้ปีการศึกษา 2564 ไม่ต้องมีคนค้ําฯ ขณะที่ ธ.ออมสิน จัด “มหกรรมผ่อนปรนการชําระหนี้ครู” ถึง 30 มิ.ย. นี้
นางสาวรัชดา ธนาดิเรก รองโฆษกประจําสํานักนายกรัฐมนตรี เผยถึงแนวทางการช่วยเหลือนักเรียนนักศึกษาที่มีความจําเป็นต้องกู้เงินเพื่อการศึกษา โดยกองทุนเงินให้กู้ยืมเพื่อการศึกษา (กยศ.) ได้เตรียมเงินไว้ 3.8 หมื่นล้านบาทรองรับผู้กู้ในปีการศึกษา 2564 จํานวน 6.24 แสนคน ขณะที่สถานการณ์โควิด-19 ส่งผลให้ผู้กู้มีความยากลําบากในการหาผู้ค้ําประกัน กยศ. จึงได้ยกเลิกกําหนดที่ให้มีผู้ค้ําประกันการชําระเงินคืนกองทุน ในสัญญากู้ยืมเงินใหม่ตั้งแต่ปีการศึกษา 2564 โดยได้ปล่อยกู้ไปแล้วกว่า 3 พันล้านบาทและอยู่ระหว่างการพิจารณาอนุมัติอีกส่วนหนึ่ง รัฐบาลโดย กยศ. ยืนยันมีวงเงินเหลือพร้อมให้การสนับสนุนสําหรับนักเรียนนักศึกษาที่มีคุณสมบัติครบตามเงื่อนไข
สําหรับมาตรการช่วยเหลือลูกหนี้ กยศ. ขณะนี้มีลูกหนี้ 3.6 ล้านคนและผู้ค้ําประกัน 2.8 ล้านคน โดย กยศ. ออกมาตรการช่วยเหลือลูกหนี้ครอบคลุมทุกกลุ่ม ได้แก่ กลุ่มที่ยังไม่ถูกดําเนินคดี คือ 1) ลดดอกเบี้ยเหลือ 0.01% ต่อปี สําหรับผู้กู้ที่ไม่เคยผิดนัด 2) ลดเบี้ยปรับ 100% สําหรับผู้กู้ที่ชําระหนี้ปิดบัญชี 3) ลดเบี้ยปรับ 80% สําหรับผู้กู้ที่ชําระหนี้ค้างทั้งหมด 4) ลดเงินต้น 5% สําหรับผู้กู้ที่ไม่เคยผิดนัดและชําระหนี้ปิดบัญชีในคราวเดียว 5) ลดอัตราการคิดเบี้ยปรับเหลือ 0.5% กรณีไม่สามารถชําระหนี้ได้ตามกําหนด ซึ่งมาตรการดังกล่าวข้างต้นจะมีผลถึง 31 ธ.ค.ปีนี้ สําหรับกรณีผู้กู้ผิดนัดชําระหนี้ ประจําปี 2563 และ 2564 กยศ. จะชะลอการฟ้องคดีไปจนถึง 31 มี.ค.ปีหน้ายกเว้นคดีที่จะขาดอายุความในปีนี้พร้อมงดการขายทอดตลาด กรณีที่ถูกบังคับคดีจนถึงสิ้นปีนี้ กยศ. จะงดการขายทอดตลาด ส่วนผู้กู้ยืมเงินที่มีบัตรสวัสดิการแห่งรัฐ จะได้รับการพักชําระหนี้เป็นเวลา 2 ปี ทั้งนี้ ลูกหนี้ กยศ. ยังจะได้รับความช่วยเหลือเพิ่มเติมตามข้อสั่งการนายกรัฐมนตรี ซึ่งอยู่ระหว่างการศึกษามาตรการอย่างรอบคอบก่อนประกาศใช้ อาทิ การปรับโครงสร้างหนี้ ลดเงินงวด ยืดเวลาผ่อนชําระ เป็นต้น ขณะเดียวกัน เบื้องต้นธนาคารออมสินได้ออกมาตรการช่วยเหลือครูและบุคลากรทางการศึกษาจัด “มหกรรมผ่อนปรนการชําระหนี้ครู” ยับยั้งสถานะไม่ให้เป็น NPL ส่งผลเสียทางเครดิต และกระทบต่อหน้าที่ราชการได้ในอนาคต โดยเลือกจ่ายดอกเบี้ยบางส่วน ตามแผนการชําระหนี้ที่ธนาคารกําหนด เป็นระยะเวลา 12 เดือน หรือนานที่สุดไม่เกินวันที่ 31 ธ.ค. 66 เปิดให้แจ้งความประสงค์ถึงวันที่ 30 มิ.ย. 64
“พลเอก ประยุทธ์ จันทร์โอชา นายกรัฐมนตรี ห่วงใยหนี้ครู บุคลากรทางการศึกษา และหนี้นักเรียนที่หยั่งลึกมานาน เน้นให้มีมาตรการแก้หนี้ที่เป็นระบบและเห็นผลอย่างเป็นรูปธรรมเพื่อบรรเทาวิกฤตหนี้สินภาคประชาชนให้มากที่สุด พร้อมเร่งสร้างวินัยและความรู้ทางการเงินที่ถูกต้องให้กับประชาชน ซึ่งจะเป็นการแก้ปัญหาหนี้อย่างยั่งยืน” นางสาวรัชดาฯ กล่าว
....................
รัฐบาลไทย-ข่าวทำเนียบรัฐบาล-ครม.อนุมัติกรอบวงเงิน 10,974 ล้านบาท ลงทุนก่อสร้างสวนสัตว์แห่งใหม่ (คลองหก) ปทุมธานี บนที่ดินพระราชทาน 300 ไร่ คาด! เปิดบริการระยะแรกปี 69
วันอังคารที่ 26 กรกฎาคม 2565
ครม.อนุมัติกรอบวงเงิน 10,974 ล้านบาท ลงทุนก่อสร้างสวนสัตว์แห่งใหม่ (คลองหก) ปทุมธานี บนที่ดินพระราชทาน 300 ไร่ คาด! เปิดบริการระยะแรกปี 69
ครม.อนุมัติกรอบวงเงิน 10,974 ล้านบาท ลงทุนก่อสร้างสวนสัตว์แห่งใหม่ (คลองหก) ปทุมธานี บนที่ดินพระราชทาน 300 ไร่ คาด! เปิดบริการระยะแรกปี 69
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 26 กรกฎาคม 2565 ว่า ครม.อนุมัติโครงการลงทุนก่อสร้างสวนสัตว์แห่งใหม่ (คลองหก) จังหวัดปทุมธานี ในกรอบวงเงินงบประมาณรวมทั้งสิ้น 10,974.65 ล้านบาท มีระยะเวลาดําเนินโครงการ 5 ปี พ.ศ.2566 – 2570 และวงเงินเบิกจ่ายในปีงบประมาณ 2566 จํานวน 1,109.07 ล้านบาท ซึ่งการดําเนินการก่อสร้างโครงการแบ่งออกเป็น 2 ระยะ คือ ระยะที่ 1 มีมูลค่าการก่อสร้าง 5,383.82 ล้านบาท (ครม.ได้มีมติเห็นชอบไปแล้วเมื่อ 11 ม.ค. 2565) ส่วนระยะที่ 2 มีมูลค่าการก่อสร้าง 4,340.16 ล้านบาท เมื่อรวมกับค่าใช้จ่ายอื่นๆ จะมีวงเงินโครงการทั้งสิ้น 10,974.65 ล้านบาท
โครงการสวนสัตว์แห่งใหม่ (คลองหก) เป็นสวนสัตว์ที่ทันสมัยระดับนานาชาติ เพื่อเป็นแหล่งเรียนรู้ทางธรรมชาติ ชีวิตสัตว์ป่า การอนุรักษ์ ศึกษาวิจัย และเพาะขยายพันธุ์สัตว์ป่าคืนสู่ธรรมชาติ รวมถึงเป็นแหล่งนันทนาการรองรับการท่องเที่ยวเชิงอนุรักษ์ที่เป็นมิตรกับสิ่งแวดล้อม โครงการตั้งอยู่ที่ตําบลรังสิต อําเภอธัญบุรี จังหวัดปทุมธานี บนที่ดินพระราชทานจํานวน 300 ไร่ โดยแบ่งการใช้ประโยชน์พื้นที่ออกเป็น 1.พื้นที่จัดแสดงสัตว์และนิทรรศการ 171 ไร่ 2.พื้นที่ป้องกันน้ําท่วมและถนน 42 ไร่ 3.พื้นที่ส่วนบริหารและวิจัย 33 ไร่ 4.พื้นที่สวนเฉลิมพระเกียรติ 21 ไร่ 5.พื้นที่ส่วนกลางและเชิงพาณิชย์ 18 ไร่ 6.ที่จอดรถ 15 ไร่ คาดว่าจะเปิดให้บริการระยะแรกในปี 2569 และเปิดให้บริการเต็มรูปแบบตั้งแต่ปี 2571 เป็นต้นไป
รัฐบาลไทย-ข่าวทำเนียบรัฐบาล-รมว.วธ รับมอบข้าวสาร สเปรย์แอลกอฮอล์และเจลแอลกอฮอล์ พร้อมเงินบริจาค จาก ดร.นริศ ธรรมเกื้อกูล ประธานคณะผู้บริหารกลุ่มบริษัท ซีพี รีเทลดีเวลลอปเม้นท์ จำกัด
วันอังคารที่ 20 กรกฎาคม 2564
รมว.วธ รับมอบข้าวสาร สเปรย์แอลกอฮอล์และเจลแอลกอฮอล์ พร้อมเงินบริจาค จาก ดร.นริศ ธรรมเกื้อกูล ประธานคณะผู้บริหารกลุ่มบริษัท ซีพี รีเทลดีเวลลอปเม้นท์ จํากัด
รับมอบข้าวสาร สเปรย์แอลกอฮอล์และเจลแอลกอฮอล์ พร้อมเงินบริจาค จาก ดร.นริศ ธรรมเกื้อกูล ประธานคณะผู้บริหารกลุ่มบริษัท ซีพี รีเทลดีเวลลอปเม้นท์ จํากัด เพื่อร่วมสนับสนุนโครงการ “ปันน้ําใจ คนไทยไม่ทิ้งกัน” ของกระทรวงวัฒนธรรม
วันที่ ๒๐ กรกฎาคม ๒๕๖๔ เวลา ๑๑.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม
พร้อมด้วยนางยุพา ทวีวัฒนะกิจบวร ปลัดกระทรวงวัฒนธรรม รับมอบข้าวสาร สเปรย์แอลกอฮอล์และเจลแอลกอฮอล์ พร้อมเงินบริจาค จากดร.นริศ ธรรมเกื้อกูล ประธานคณะผู้บริหารกลุ่มบริษัท ซีพี รีเทลดีเวลลอปเม้นท์ จํากัด เพื่อร่วมสนับสนุนโครงการ “ปันน้ําใจ คนไทยไม่ทิ้งกัน” ของกระทรวงวัฒนธรรม เพื่อช่วยเหลือเยียวยาผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) บุคลากรทางการแพทย์และเจ้าหน้าที่ที่เกี่ยวข้อง ณ ห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-ครม. ปรับปรุงหลักเกณฑ์โครงการ Soft Loan ออมสิน ขยายช่วย SMEs ทุกกลุ่มที่กระทบจากโควิด ต่อเวลาสินเชื่อสู้ภัย COVID - 19 ถึง 30 ก.ย. 65
วันอังคารที่ 4 มกราคม 2565
ครม. ปรับปรุงหลักเกณฑ์โครงการ Soft Loan ออมสิน ขยายช่วย SMEs ทุกกลุ่มที่กระทบจากโควิด ต่อเวลาสินเชื่อสู้ภัย COVID - 19 ถึง 30 ก.ย. 65
ครม. ปรับปรุงหลักเกณฑ์โครงการ Soft Loan ออมสิน ขยายช่วย SMEs ทุกกลุ่มที่กระทบจากโควิด ต่อเวลาสินเชื่อสู้ภัย COVID - 19 ถึง 30 ก.ย. 65
วันที่ 4 มกราคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 4 มกราคม 2565 ว่า ครม.มีมติเห็นชอบการปรับปรุงหลักเกณฑ์การดําเนินโครงการสินเชื่อดอกเบี้ยต่ําช่วยเหลือผู้ประกอบการ SMEs ของธนาคารออมสิน หรือ โครงการ Soft Loan ออมสินฟื้นฟูท่องเที่ยวไทย วงเงิน 5,000 ล้านบาท (ปล่อยสินเชื่อต่อรายไม่เกิน 5 แสนบาท ดอกเบี้ย ร้อยละ 3.99 ต่อปี ไม่ต้องมีหลักประกัน) โดยขยายกลุ่มเป้าหมายของโครงการให้ครอบคลุมธุรกิจอื่นที่ได้รับผลกระทบจากการแพร่ระบาดของโรคโควิด-19 อาทิ ผู้ผลิตรายย่อย ผู้ค้าส่ง ผู้ค้าปลีก เพื่อให้ SMEs ได้รับการช่วยเหลืออย่างทั่วถึงและครอบคลุมมากยิ่งขึ้น จากเดิมที่ปล่อยสินเชื่อให้กลุ่มเป้าหมาย SMEs ในธุรกิจที่เกี่ยวข้องกับการท่องเที่ยวและ Supply Chain อาทิ ร้านอาหาร ธุรกิจสปา นวดแผนไทย รถรับจ้างนําเที่ยว เกสต์เฮ้าส์ และขยายระยะเวลารับคําขอสินเชื่อออกไปจนถึงวันที่ 30 กันยายน 2565 จากเดิมที่สิ้นสุดวันที่ 30 ธันวาคม 2564 โดยที่ผ่านมา ธนาคารออมสินได้อนุมัติสินเชื่อโครงการไปแล้ว จํานวน 4,137 ราย รวมเงินทั้งสิ้น 1,746 ล้านบาท และยังมีวงเงินคงเหลืออีกจํานวน 3,254 ล้านบาท จากวงเงินรวมทั้งโครงการ 5,000 ล้านบาท
พร้อมกันนี้ คณะรัฐมนตรียังมีมติเห็นชอบการขยายระยะเวลามาตรการสินเชื่อสู้ภัย COVID - 19 (กลุ่มเป้าหมายผู้มีรายได้ประจํา ผู้ประกอบอาชีพอิสระ เกษตรกร) จากเดิมที่มีกําหนดระยะเวลารับคําขอสินเชื่อถึงวันที่ 31 ธันวาคม 2564 ออกไปจนถึงวันที่ 30 กันยายน 2565 ซึ่งธนาคารออมสินได้ดําเนินการอนุมัติสินเชื่อตามมาตรการฯ ไปแล้ว จํานวน 820,380 ราย จํานวนเงินทั้งสิ้น 8,204 ล้านบาท และยังมีวงเงิน คงเหลืออีกจํานวน 1,796 ล้านบาท วงเงินรวม 10,000 ล้านบาท และธนาคารเพื่อการเกษตรและสหกรณ์อนุมัติสินเชื่อตามมาตรการฯ ไปแล้ว จํานวน 28,911 ราย จํานวนเงินทั้งสิ้น 288 ล้านบาท และยังมีวงเงินคงเหลืออีก จํานวน 9,712 ล้านบาท จากวงเงินรวม 10,000 ล้านบาท
รองโฆษกประจําสํานักนายกรัฐมนตรี กล่าวว่า ขณะนี้ในหลายพื้นที่ทั่วประเทศเริ่มกลับมาดําเนินกิจการ/กิจกรรมตามปกติ ดังนั้น การขยายระยะเวลาคําขอรับสินเชื่อจะช่วยเสริมสภาพคล่องสําหรับการดําเนินธุรกิจ ผู้ประกอบการ SMEs และผู้ประกอบการรายย่อย ที่ได้รับผลกระทบจากการแพร่ระบาดให้สามารถประกอบอาชีพและดําเนินธุรกิจต่อไปได้
.........................
รัฐบาลไทย-ข่าวทำเนียบรัฐบาล-​รัฐบาลติดตามโบราณวัตถุไทยในต่างแดนกลับคืนแผ่นดิน
วันศุกร์ที่ 26 สิงหาคม 2565
​รัฐบาลติดตามโบราณวัตถุไทยในต่างแดนกลับคืนแผ่นดิน
วันศุกร์ที่ 26 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าติดตามโบราณวัตถุของไทยในต่างแดนกลับคืนสู่ประเทศไทย โดยโบราณวัตถุ 2
รายการที่รับคืนเมื่อปีที่แล้ว ปัจจุบันจัดแสดงในพื้นที่แหล่งกําเนิด ได้แก่ ทับหลังจากปราสาทหนองหงส์
เข้าชมได้ที่ศูนย์ข้อมูลอุทยานประวัติศาสตร์ พนมรุ้ง จ.บุรีรัมย์ และ ทับหลังจากปราสาทเขาโล้น
เข้าชมได้ที่ศูนย์ข้อมูลอุทยานประวัติศาสตร์สด๊กก๊อกธม จ.สระแก้ว มีโบราณวัตถุอีก 3
รายการอยู่ระหว่างขยายเวลาให้ส่งคืน ได้แก่ พระโพธิสัตว์อวโลกิเตศวร ศิลปะเขมรสมัยก่อนเมืองพระนคร
และพระพุทธรูปยืนศิลปะทวารวดี 2 องค์ ทั้งนี้ เพื่อรักษาแหล่งมรดกทางวัฒนธรรมที่ถ่ายทอดศิลปะ
วิทยาการ ภูมิปัญญา วิถีชีวิต และประวัติศาสตร์
อันยาวไกลของผู้คนในอดีตให้เยาวชนรุ่นหลังได้ศึกษาเรียนรู้สืบไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดีอีเอส หารือเตรียมความพร้อมจัดงานวันข้าราชการพลเรือนประจำปี 2565
วันเสาร์ที่ 29 มกราคม 2565
ดีอีเอส หารือเตรียมความพร้อมจัดงานวันข้าราชการพลเรือนประจําปี 2565
ดีอีเอส หารือเตรียมความพร้อมจัดงานวันข้าราชการพลเรือนประจําปี 2565
เมื่อวันที่28มกราคม2565นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมประธานการประชุมคณะอนุกรรมการจัดงานวันข้าราชการพลเรือนสามัญณห้องประชุม802ชั้น8สํานักงานปลัดกระทรวงดิจิทัลเพื่อเศรษฐกิจและสังคมผ่านการประชุมทางไกลโดยที่ประชุมพิจารณารูปแบบการจัดกิจกรรมวันข้าราชการพลเรือนประจําปีพ.ศ.2565ร่วมกับคณะอนุกรรมการจัดงานฯซึ่งเป็นผู้แทนจากหน่วยงานต่างๆเกี่ยวกับรูปแบบการจัดกิจกรรมทําบุญตักบาตร หรือกิจกรรมอื่นๆเนื่องในวันช้าราชการพลเรือนอาทิงานเลี้ยงแสดงความยินดีและเป็นเกียรติแก่ข้าราชการพลเรือนดีเด่นเป็นต้น
*************
รัฐบาลไทย-ข่าวทำเนียบรัฐบาล-รัฐมนตรีช่วยเกษตรฯ ตรวจเยี่ยมการดำเนินงานของด่านศุลกากรหนองคายและหน่วยงานในสังกัดกระทรวงเกษตรฯ
วันพฤหัสบดีที่ 13 มกราคม 2565
รัฐมนตรีช่วยเกษตรฯ ตรวจเยี่ยมการดําเนินงานของด่านศุลกากรหนองคายและหน่วยงานในสังกัดกระทรวงเกษตรฯ
รัฐมนตรีช่วยเกษตรฯ ตรวจเยี่ยมการดําเนินงานของด่านศุลกากรหนองคายและหน่วยงานในสังกัดกระทรวงเกษตรฯ พร้อมหามาตรการส่งเสริมสินค้าเกษตรส่งออกไปยังต่างประเทศ
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังติดตามสถานการณ์การค้าชายแดน ณ ห้องประชุมด่านศุลกากรหนองคาย อ.เมือง จ.หนองคาย ว่า หลังจากได้มีการเปิดวิ่งรถไฟจีน - ลาว (คุนหมิง - เวียงจันทร์) เมื่อวันที่ 3 ธันวาคม 2564 ที่ผ่านมา ซึ่งมีระยะทางประมาณ 1,035 กิโลเมตร ทําให้ผู้ประกอบการประหยัดต้นทุนและระยะเวลาในการขนส่งสินค้าจากไทยไปจีน และ สปป.ลาว รวมไปถึงภูมิภาคตะวันออกกลาง และทวีปยุโรป ส่งผลให้จังหวัดหนองคายกลายเป็นศูนย์กลางการค้า การลงทุน การค้าชายแดน การท่องเที่ยว การขนส่งโลจิสติกส์ รวมถึงด้านการบริการที่พัก โรงแรม ร้านอาหาร และมีสินค้านําเข้าและส่งออกเพิ่มมากขึ้นด้วย นอกจากนี้ ยังมีการหารือถึงการเปิดด่านแบบ One day go ระหว่างไทยกับ สปป.ลาว แบบไปเช้าเย็นกลับ ซึ่งจะทําให้ได้ประโยชน์ร่วมกันทั้งสองประเทศอีกด้วย
ทั้งนี้ รัฐมนตรีช่วยว่าการกระทรวงเกษตรและสหกรณ์ ได้มอบแนวทางการดําเนินงานต่อหน่วยงานในสังกัดกระทรวงเกษตรและสหกรณ์ และหน่วยงานที่เกี่ยวข้อง โดยให้ดูสถานการณ์การผลิตสินค้าเกษตรว่ามีสินค้าชนิดใดที่สามารถส่งออกผ่านเส้นทางดังกล่าวได้ ควรหามาตรการที่จะส่งเสริมและผลักดันสินค้าเกษตร ทั้งด้านพืช ประมง ปศุสัตว์ ให้สามารถส่งออกไปยังประเทศต่าง ๆ ได้ต่อไป
จากนั้นได้ลงพื้นที่ตรวจเยี่ยมการดําเนินงาน ณ ด่านสะพานมิตรภาพไทย-ลาว แห่งที่ 1 ซึ่งได้มีการปล่อยขบวนรถขนส่งสินค้าด้านการเกษตร ที่ผ่านพิธีการศุลกากรเรียบร้อยแล้ว
รัฐบาลไทย-ข่าวทำเนียบรัฐบาล-กสร. ชี้แจงสิทธิของลูกจ้างที่ประสบภาวะน้ำท่วม ไม่ถือเป็นการขาดงานหรือละทิ้งหน้าที่ หากนายจ้างเลิกจ้างต้องจ่ายค่าชดเชย
วันศุกร์ที่ 3 กันยายน 2564
กสร. ชี้แจงสิทธิของลูกจ้างที่ประสบภาวะน้ําท่วม ไม่ถือเป็นการขาดงานหรือละทิ้งหน้าที่ หากนายจ้างเลิกจ้างต้องจ่ายค่าชดเชย
กรมสวัสดิการและคุ้มครองแรงงานดูแลสิทธิประโยชน์ของลูกจ้างที่ประสบภาวะน้ําท่วมจากสถานการณ์ฝนตกหนักในหลายพื้นที่ ลูกจ้างที่ไม่สามารถทํางานได้เพราะประสบภาวะน้ําท่วม ไม่ถือเป็นการขาดงานหรือละทิ้งหน้าที่ หากนายจ้างเลิกจ้างต้องจ่ายค่าชดเชย
นางโสภา เกียรตินิรชา รองอธิบดีกรมสวัสดิการและคุ้มครองแรงงานและโฆษกกรม(กสร.)เปิดเผยว่า จากสถานการณ์ฝนตกหนักทําให้เกิดภาวะน้ําท่วมในหลายพื้นที่ จนส่งผลให้ลูกจ้างไม่สามารถเดินทางเข้าทํางานในสถานประกอบกิจการของนายจ้างได้นั้นนายสุชาติชมกลิ่นรัฐมนตรีว่าการกระทรวงแรงงานได้กําชับให้กรมสวัสดิการและคุ้มครองแรงงานดูแลสิทธิประโยชน์ของลูกจ้างในพื้นที่ที่ไม่สามารถทํางานได้เพราะประสบภาวะน้ําท่วม การที่ลูกจ้างไม่สามารถเดินทางไปทํางานในสถานประกอบกิจการของนายจ้างได้เพราะเกิดภาวะน้ําท่วมถนนสาธารณะ ไม่สามารถสัญจรไปมาได้ตามปกติไม่ใช่ความผิดของลูกจ้างจึงไม่ถือว่าลูกจ้างขาดงานหรือละทิ้งหน้าที่นายจ้างจะนํามาเป็นเหตุลงโทษวินัยออกหนังสือเตือนรวมถึงเลิกจ้างโดยไม่จ่ายค่าชดเชยไม่ได้หากนายจ้างเลิกจ้างต้องจ่ายค่าชดเชยลูกจ้างที่ประสบปัญหาการเดินทางไม่อาจไปทํางานได้ชั่วคราวควรมีการแจ้งให้นายจ้างหรือหัวหน้างานทราบทันทีเพื่อให้นายจ้างได้จัดเตรียมลูกจ้างอื่นทํางานแทนหรือบริหารจัดการเพื่อไม่ให้เกิดความเสียหายแก่กิจการของนายจ้างด้วย
โฆษก กสร.กล่าวเพิ่มเติมว่า จากสถานการณ์การประสบภัยธรรมชาติส่งผลกระทบต่อการประกอบกิจการของสถานประกอบกิจการหลายแห่งซึ่งอาจส่งผลให้เกิดปัญหาข้อขัดแย้งและการเลิกจ้างการแก้ไขปัญหาแรงงานในภาวะเช่นนี้สมควรที่ทุกฝ่ายที่เกี่ยวข้องต้องพูดคุยกันด้วยเหตุผล ร่วมมือกันเพื่อให้เกิดความสงบสุขด้านแรงงานซึ่งระบบแรงงานสัมพันธ์ที่ดีจะเป็นปัจจัยสําคัญที่จะนํามาซึ่งความสงบสุขดังกล่าว
รัฐบาลไทย-ข่าวทำเนียบรัฐบาล-รถไฟฟ้าชานเมืองสายสีแดงจัดกิจกรรมส่งเสริมการตลาดในรูปแบบ “ออนไลน์” สุดพิเศษ! ร่วมเฉลิมฉลองวันเด็กแห่งชาติ
วันพฤหัสบดีที่ 6 มกราคม 2565
รถไฟฟ้าชานเมืองสายสีแดงจัดกิจกรรมส่งเสริมการตลาดในรูปแบบ “ออนไลน์” สุดพิเศษ! ร่วมเฉลิมฉลองวันเด็กแห่งชาติ
รถไฟฟ้าชานเมืองสายสีแดง จัดกิจกรรมส่งเสริมการตลาดในรูปแบบ “ออนไลน์” สุดพิเศษ ! เฉลิมฉลองวันเด็กแห่งชาติ ให้ผู้โดยสารได้ร่วมสนุกโพสต์ภาพในวัยเด็กสุดคิวท์ พร้อมคําขวัญวันเด็กที่ประทับใจ
รถไฟฟ้าชานเมืองสายสีแดง จัดกิจกรรมส่งเสริมการตลาดในรูปแบบ “ออนไลน์” สุดพิเศษ ! เฉลิมฉลองวันเด็กแห่งชาติ ให้ผู้โดยสารได้ร่วมสนุกโพสต์ภาพในวัยเด็กสุดคิวท์ พร้อมคําขวัญวันเด็กที่ประทับใจ ซึ่งเป็นคําขวัญที่คุณคิดเองหรือจากบุคคลที่มีชื่อเสียงใครก็ได้ ลุ้นรับ “จักรยานแอลเอไบซิเคิล รุ่น อี-สปอร์ตี้ 20” จํานวน 11 รางวัล ฟรี !!!!!
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด กระทรวงคมนาคม ผู้ให้บริการรถไฟฟ้าชานเมืองสายสีแดง เปิดเผยว่า ตามสถานการณ์ปกติเมื่อถึงช่วงวันเด็กแห่งชาติในแต่ละปี บริษัทจะมีการจัดกิจกรรมการตลาดเพื่อส่งมอบความสุข และสร้างรอยยิ้มให้แก่เด็กๆ และผู้โดยสารมาโดยตลอด ทว่าในปีนี้ด้วยสถานการณ์การแพร่ระระบาดของไวรัสโควิด-19 ที่กําลังมีแนวโน้มกลับมาเพิ่มสูงขึ้นในปัจจุบัน บริษัทจึงได้ปรับรูปแบบการจัดกิจกรรมการตลาดจากเดิมที่เป็นการจัดกิจกรรมแบบออฟไลน์ เป็นการจัดกิจกรรมส่งเสริมการตลาดในรูปแบบ “ออนไลน์” แทน ด้วยการให้ผู้โดยสารได้ร่วมสนุกโพสต์ภาพวัยเด็กของตัวเอง พร้อมคําขวัญวันเด็กสุดประทับใจ โดยเป็นคําขวัญที่คุณคิดเองหรือจากบุคคลที่มีชื่อเสียงใครก็ได้ ในโพสต์กิจกรรม ซึ่งจะลงในวันที่ 8 มกราคม 2565 ทางเฟสบุค Airport Rail Link ( เฟซบุ๊กเพจปัจจุบันของรถไฟฟ้าชานเมืองสายสีแดง ) ซึ่งภาพ และคําขวัญที่ได้รับการโหวตจากคณะกรรมการมากที่สุด จะได้รับรางวัลจักรยานแอลเอไบซิเคิล รุ่น อี-สปอร์ตี้ 20 จํานวน 11 รางวัล โดยรางวัลจะจัดส่งถึงบ้าน ฟรี! ไม่เสียค่าใช้จ่าย ทั้งนี้ 1 บัญชีเฟสบุคแอคเคาท์สามารถร่วมสนุกได้เพียง 1 สิทธิ์เท่านั้น และการตัดสินของคณะกรรมการถือเป็นที่สิ้นสุด
สําหรับการประกาศรายชื่อผู้ที่ได้รับรางวัล บริษัทจะทําการประกาศผ่านเฟซบุ๊กออฟฟิเชียลเพจของรถไฟฟ้าชานเมืองสายสีแดงเพจใหม่ Red Line BKK ในวันที่ 15 มกราคม 2565
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
รัฐบาลไทย-ข่าวทำเนียบรัฐบาล-เริ่มแล้ว! ปรับมาตรการโควิดพื้นที่สีส้ม - เหลือง ยกเลิก RT-PCR 72 ชม. ก่อนเข้าประเทศ ทุกกลุ่ม
วันศุกร์ที่ 1 เมษายน 2565
เริ่มแล้ว! ปรับมาตรการโควิดพื้นที่สีส้ม - เหลือง ยกเลิก RT-PCR 72 ชม. ก่อนเข้าประเทศ ทุกกลุ่ม
.....
1 เม.ย. 65 เป็นต้นไป เริ่มการปรับระดับพื้นที่สถานการณ์ทั่วราชอาณาจักร (แบ่งโซนสี) ใหม่ โดยพื้นที่ควบคุม (สีส้ม) ลดเหลือ 20 จังหวัด/ พื้นที่เฝ้าระวังสูงสุด (สีเหลือง) เพิ่มเป็น 47 จังหวัด/ พื้นที่สีฟ้า (นําร่องท่องเที่ยว) เพิ่มเป็น 10 จังหวัด (ดูรายชื่อจังหวัดได้ที่ https://bit.ly/373QDvi) โดยพื้นที่สีส้ม - เหลือง มีการปรับมาตรการโควิดตามระดับพื้นที่ ดังนี้
.
พื้นที่ควบคุม (สีส้ม)
- ห้ามจัดกิจกรรมรวมคนมากกว่า 500 คน (กรณีเกินจํานวนให้ คกก.โรคติดต่อจังหวัด/กทม. พิจารณา)
- ห้ามบริโภคสุราและเครื่องดื่มแอลกอฮอล์ในร้าน
- จัดประชุม จัดมหกรรมด้านกีฬา จัดแสดงสินค้า (ไม่มีชิมอาหาร) ได้ไม่เกิน 1,000 คน
- ร้านเสริมสวย ร้านเสริมความงาม ร้านสัก เปิดบริการได้ไม่เกิน 24.00 น.
- สถานบริการเพื่อสุขภาพ นวด สปา เปิดบริการได้ไม่เกิน 24.00 น.
.
พื้นที่เฝ้าระวังสูง (สีเหลือง)
- ห้ามจัดกิจกรรมรวมคนมากกว่า 1,000 คน (กรณีเกินจํานวนให้ คกก.โรคติดต่อจังหวัด/กทม. พิจารณา)
- จํากัดเวลาบริโภคสุราและเครื่องดื่มแอลกอฮอล์ในร้าน ไม่เกิน 23.00 น.
- จัดแสดงสินค้า จัดนิทรรศการได้ตามความเหมาะสม
- ร้านเสริมสวย ร้านเสริมความงาม ร้านสัก เปิดตามปกติ
- สถานบริการเพื่อสุขภาพ นวด สปา เปิดตามปกติ
.
สําหรับมาตรการของผู้ที่เดินทางเข้ามาในประเทศ ทั้ง Test & Go, Sandbox และ Alternative Quarantine ให้ยกเลิกการตรวจ RT-PCR 72 ชม. ก่อนเดินทาง พร้อมปรับรูปแบบการตรวจหาเชื้อ โดย Test & Go และ Sandbox ให้ตรวจ RT-PCR ในวันแรกเมื่อเดินทางมาถึงไทย และตรวจ Self-ATK อีกครั้งในวันที่ 5 ส่วน Quarantine ให้ตรวจ RT-PCR ในวันแรก และวันที่ 4 - 5 ก่อนออกจากสถานที่กักตัว
ที่มา : ศูนย์ข้อมูล COVID-19
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม.เห็นชอบทบทวนมติครม.เดิม โดยยกเว้นหน่วยงานของรัฐ หรือโครงการบางประเภทที่ไม่ต้องจัดสรรงบประมาณค่าปลูกป่าทดแทน
วันอังคารที่ 9 สิงหาคม 2565
ครม.เห็นชอบทบทวนมติครม.เดิม โดยยกเว้นหน่วยงานของรัฐ หรือโครงการบางประเภทที่ไม่ต้องจัดสรรงบประมาณค่าปลูกป่าทดแทน
ครม.เห็นชอบทบทวนมติครม.เดิม โดยยกเว้นหน่วยงานของรัฐ หรือโครงการบางประเภทที่ไม่ต้องจัดสรรงบประมาณค่าปลูกป่าทดแทน
วันที่ 9 สิงหาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบทบทวนมติครม.เมื่อวันที่ 29 มกราคม 2556 เรื่องการดําเนินโครงการใดๆของหน่วยงานของรัฐที่มีความจําเป็นจะต้องเข้าใช้ประโยชน์ในพื้นที่ป่า จากมติครม.เดิมระบุว่า ในกรณีที่การดําเนินโครงการใดๆของหน่วยงานของรัฐ มีความจําเป็นต้องเข้าใช้ประโยชน์ในพื้นที่ป่าและจะต้องมีการปลูกป่าทดแทนเพื่อการอนุรักษ์หรือรักษาสภาพแวดล้อมของพื้นที่ด้วย ให้สํานักงบประมาณพิจารณาจัดสรร หรืออนุมัติงบประมาณเพื่อเป็นค่าใช้จ่ายในการปลูกป่าทดแทนให้กับหน่วยงานของรัฐเจ้าของโครงการหรือหน่วยงานของรัฐที่เป็นผู้ดําเนินการปลูกป่าตามเงื่อนไข และหลักเกณฑ์ที่คณะกรรมการสิ่งแวดล้อมแห่งชาติกําหนด โดยถือเป็นค่าใช้จ่ายส่วนหนึ่งของโครงการนั้นๆด้วย
ทั้งนี้ได้ทบทวนมติครม.ดังกล่าว โดยยกเว้นหน่วยงานของรัฐ หรือโครงการบางประเภทที่ไม่ต้องจัดสรรงบประมาณค่าปลูกป่าทดแทนดังนี้คือ โครงการเพื่อสร้างศาสนสถานและสถานที่ประกอบกิจกรรมทางศาสนา โดยสํานักงานพระพุทธศาสนาแห่งชาติอ้างว่า ไม่มีอํานาจหน้าที่ในการเสนอของบประมาณจากสํานักงบประมาณสําหรับค่าปลูกป่าทดแทนให้แก่วัดต่างๆ, โครงการที่มีวัตถุประสงค์เป็นไปเพื่อการอนุรักษ์ ฟื้นฟูระบบนิเวศป่าไม้ ทรัพยากรธรรมชาติและสิ่งแวดล้อม ซึ่งมีวัตถุประสงค์ในการอนุรักษ์ป่าไม้เช่นเดียวกับการปลูกป่าทดแทน จึงอาจทําให้การดําเนินโครงการและการจัดสรรงบประมาณมีความซ้ําซ้อน
โครงการเพื่อการจัดที่ดินที่ได้รับความเห็นชอบจากครม. ซึ่งโครงการจัดสรรที่ดินให้แก่ประชาชน ผู้ว่าราชการจังหวัดจะเป็นผู้ขออนุญาตเข้าใช้ที่ดิน แต่ผู้ว่าราชการจังหวัดไม่มีอํานาจในการเสนอของบประมาณสําหรับเป็นค่าปลูกป่าทดแทนและไม่สามารถเรียกเก็บจากประชาชนได้ และโครงการที่เข้าใช้พื้นที่ป่าก่อนได้รับอนุญาตตามมติครม.เมื่อวันที่ 23 มิถุนายน 2563 และมติครม.เมื่อวันที่ 11 พฤษภาคม 2564 โครงการที่เข้าใช้ประโยชน์ในพื้นที่ป่าไม้ก่อนได้รับอนุญาตดังกล่าวมีการดําเนินการก่อสร้างและใช้งบประมาณไปแล้ว จึงไม่สามารถจัดสรรหรือของบประมาณเป็นค่าปลูกป่าทดแทนย้อนหลังได้
รัฐบาลไทย-ข่าวทำเนียบรัฐบาล-นายกรัฐมนตรียินดีศูนย์ควบคุมและป้องกันโรคสหรัฐฯ ยกเลิกคำเตือนห้ามประชาชนเดินทางเข้าไทยและอีก 89 ประเทศ เป็นสัญญาณหนุนภาคการท่องเที่ยว
วันพุธที่ 20 เมษายน 2565
นายกรัฐมนตรียินดีศูนย์ควบคุมและป้องกันโรคสหรัฐฯ ยกเลิกคําเตือนห้ามประชาชนเดินทางเข้าไทยและอีก 89 ประเทศ เป็นสัญญาณหนุนภาคการท่องเที่ยว
นายกรัฐมนตรียินดีศูนย์ควบคุมและป้องกันโรคสหรัฐฯ ยกเลิกคําเตือนห้ามประชาชนเดินทางเข้าไทยและอีก 89 ประเทศ เป็นสัญญาณหนุนภาคการท่องเที่ยว สอดคล้องกับแนวนโยบายรัฐบาลที่จะมีการผ่อนคลายมาตรการเพิ่มเติม
วันที่ 20 เม.ย. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม มีความยินดีที่ได้รับทราบกรณีที่ศูนย์ควบคุมและป้องกันโรค (Centers for Disease Control and Prevention : CDC) สหรัฐอเมริกาได้ยกเลิกคําเตือนห้ามประชาชนเดินทางมายังประเทศไทยและอีก 89 ประเทศ โดยเป็นการปรับลดคําเตือนจากกลุ่มประเทศที่มีความเสี่ยงจากการแพร่ระบาดของโควิด-19 ระดับสูงสุด ระดับ 4 มาอยู่ในระดับ3 ซึ่งเป็นระดับที่มีคําแนะนําให้ฉีดวัคซีนโควิด-19 ก่อนเดินทางเท่านั้น
นายกรัฐมนตรีเห็นว่าการยกเลิกคําเตือนห้ามเดินทางของสหรัฐฯ ดังกล่าวเป็นปัจจัยบวกและสนับสนุนต่อภาคการท่องเที่ยวของไทย เนื่องจากนักท่องเที่ยวสหรัฐฯ เป็นหนึ่งในกลุ่มนักท่องเที่ยวที่สําคัญ ซึ่งตั้งแต่ต้นปีถึงสิ้นเดือน มี.ค. ซึ่งเป็นช่วงที่สหรัฐฯ ยังมีคําเตือนประชาชนห้ามเดินทางมายังประเทศไทย แต่นักท่องเที่ยวจากสหรัฐฯ ยังติด 1 ใน 5 ประเทศที่เดินทางเข้ามาในไทยมากที่สุด รองจากสิงคโปร์ เยอรมนี สหราชอาณาจักร และฟิลิปปินส์
“การที่สหรัฐฯ และหลายประเทศทยอยผ่อนคลายมาตรการการเดินทางของประชาชน จะส่งผลบวกต่อภาคการท่องเที่ยว และสอดคล้องกับแนวนโยบายที่นายกรัฐมนตรีมีข้อสั่งการให้มีการปรับปรุงมาตรการที่เกี่ยวข้องกับโควิด 19 ให้มีความสะดวกมากขึ้น ผ่อนคลายมาตรการเพื่อให้มีการใช้จ่ายในประเทศให้ธุรกิจต่าง ๆ เดินหน้าไปได้” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-กรมบัญชีกลางออกหลักเกณฑ์การเบิกจ่ายเงินจากคลัง ตามโครงการเงินกู้เพื่อแก้ไขปัญหาเศรษฐกิจและสังคมจากการระบาดของโรคโควิด 19
วันจันทร์ที่ 23 สิงหาคม 2564
กรมบัญชีกลางออกหลักเกณฑ์การเบิกจ่ายเงินจากคลัง ตามโครงการเงินกู้เพื่อแก้ไขปัญหาเศรษฐกิจและสังคมจากการระบาดของโรคโควิด 19
ตามระเบียบสํานักนายกรัฐมนตรีว่าด้วยการดําเนินการตามแผนงานหรือโครงการภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 ข้อ 7 วรรคหนึ่ง
นางแก้วกาญจน์ วสุพรพงศ์ รองอธิบดีกรมบัญชีกลาง ในฐานะโฆษกกรมบัญชีกลาง กล่าวว่า ตามระเบียบสํานักนายกรัฐมนตรีว่าด้วยการดําเนินการตามแผนงานหรือโครงการภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 ข้อ 7 วรรคหนึ่ง กําหนดให้กรมบัญชีกลางรับฝากเงินกู้ไว้ในบัญชีเงินฝากกระทรวงการคลัง และจัดทําระบบบัญชี ระบบการเบิกจ่ายเงินกู้สําหรับโครงการรวมทั้งกําหนดหลักเกณฑ์หรือวิธีปฏิบัติที่เกี่ยวข้อง และข้อ 24 กําหนดให้การเบิกจ่ายเงินกู้เพื่อเป็นค่าใช้จ่ายของโครงการ ให้หน่วยงานเจ้าของโครงการปฏิบัติตามระเบียบการเบิกจ่ายเงินของทางราชการ และหลักเกณฑ์หรือวิธีปฏิบัติที่กระทรวงการคลังกําหนด ดังนั้น เพื่อให้การเบิกจ่ายเงินจากคลังสําหรับโครงการเงินกู้ฯ
เป็นไปอย่างถูกต้อง สามารถตรวจสอบได้ และสอดคล้องกับการปฏิบัติงานของหน่วยงานของรัฐ กรมบัญชีกลางจึงได้กําหนดหลักเกณฑ์ วิธีปฏิบัติสําหรับหน่วยงานที่เกี่ยวข้อง ได้แก่ สํานักงานบริหารหนี้สาธารณะ หน่วยงานเจ้าของโครงการ และกรมบัญชีกลาง
“สําหรับขั้นตอนของการเปิดบัญชีเงินฝากธนาคารของหน่วยงานเจ้าของโครงการ หลักการเบิกเงิน การจ่ายเงิน การรับเงิน การเก็บรักษาเงิน การนําเงินส่งคลัง และการเบิกจ่ายเงินแทนกัน นั้น หน่วยงานเจ้าของโครงการ สามารถศึกษารายละเอียดเพิ่มเติมได้ตามหนังสือกรมบัญชีกลาง ด่วนที่สุด ที่ กค 0402.2/ว 122 ลงวันที่ 17 สิงหาคม 2564 หรือสอบถามได้ที่กองกฎหมาย กรมบัญชีกลาง หมายเลข 02 127 7256 ในวัน เวลาราชการ”
รัฐบาลไทย-ข่าวทำเนียบรัฐบาล-ไทยพร้อมเป็นเจ้าภาพจัดงานมหกรรมพืชสวนโลกจังหวัดอุดรธานี พ.ศ.2569
วันจันทร์ที่ 14 กุมภาพันธ์ 2565
ไทยพร้อมเป็นเจ้าภาพจัดงานมหกรรมพืชสวนโลกจังหวัดอุดรธานี พ.ศ.2569
ไทยพร้อมเป็นเจ้าภาพจัดงานมหกรรมพืชสวนโลกจังหวัดอุดรธานี พ.ศ.2569
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์อนุญาตให้คณะกรรมการบริหารสมาคมพืชสวนระหว่างประเทศ(AIPH)เข้าพบเพื่อมอบเอกสารประมูลสิทธิ์การขอจัดงานมหกรรมพืชสวนโลกจังหวัดอุดรธานีพ.ศ.2569 (ฉบับจริง)อย่างเป็นทางการต่อนายกสมาคมพืชสวนระหว่างประเทศ(AIPH)โดยมีนายธนาชีรวินิจเลขานุการรัฐมนตรีว่าการกระทรวงเกษตรและสหกรณ์นายสมเกียรติกอไพศาลประธานคณะทํางานรัฐมนตรีว่าการกระทรวงเกษตรและสหกรณ์ดร.ทองเปลวกองจันทร์ปลัดกระทรวงเกษตรและสหกรณ์นายระพีภัทร์จันทรศรีวงศ์รองปลัดกระทรวงเกษตรและสหกรณ์นายจํารัสกังน้อยรองผู้ว่าราชการจังหวัดอุดรธานีนางสาวศิริพรวรกุลดํารงชัยผู้อํานวยการสถาบันวิจัยพืชสวนนายจิรุตถ์อิศรางกูรณอยุธยาผู้อํานวยการสํานักงานส่งเสริมการจัดประชุมและนิทรรศการ(องค์การมหาชน)และดร.วนิดากําเนิดเพ็ชร์ผู้อํานวยการสํานักการเกษตรต่างประเทศสํานักงานปลัดกระทรวงเกษตรและสหกรณ์ตลอดจนหน่วยงานที่เกี่ยวข้องเข้าร่วมณห้องประชุม123กระทรวงเกษตรและสหกรณ์
โอกาสนี้คณะผู้บริหารAIPHได้เชิญรัฐมนตรีว่าการกระทรวงเกษตรและสหกรณ์และผู้บริหารร่วมการประชุมSpring MeetingของAIPHระหว่างวันที่6 – 12มีนาคม2565ณนครดูไบสหรัฐอาหรับเอมิเรตส์เพื่อพิจารณาการจัดงานมหกรรมพืชสวนโลกจังหวัดอุดรธานีพ.ศ. 2569นอกจากนี้ทั้งสองฝ่ายยังได้แลกเปลี่ยนและรับฟังความคิดเห็นและการสนับสนุนการจัดงานมหกรรมพืชสวนโลกจังหวัดอุดรธานีพ.ศ.2569และจังหวัดนครราชสีมาพ.ศ.2572ก่อนที่คณะผู้บริหารAIPHจะเดินทางเข้าตรวจพื้นที่เพื่อประเมินความพร้อมของจังหวัดอุดรธานีระหว่างวันที่13 - 17กุมภาพันธ์2565ในการเสนอประมูลสิทธิ์การจัดงานมหกรรมพืชสวนโลกจังหวัดอุดรธานีพ.ศ. 2569ต่อไป
รัฐมนตรีเกษตรฯกล่าวว่าสําหรับงานมหกรรมพืชสวนโลกเป็นงานที่ยิ่งใหญ่และมีความสําคัญต่อประเทศไทยเป็นอย่างยิ่งประเทศไทยเคยเป็นเจ้าภาพการจัดงานมหกรรมพืชสวนโลกมาแล้วจํานวน2ครั้งครั้งแรกในปีพ.ศ. 2549 (Type A1)ได้รับรางวัลเหรียญทอง(Gold Medal)และครั้งที่2ในปีพ.ศ. 2554 (Type B)ซึ่งประเทศไทยประสบความสําเร็จเป็นอย่างมากในการจัดงานจนเป็นที่ประจักษ์และได้รับความชื่นชมจากหน่วยงานและองค์กรต่างๆทั้งในประเทศและต่างประเทศส่งผลให้ประเทศไทยก้าวขึ้นสู่ความเป็นผู้นําในด้านพืชสวนโลกประเทศหนึ่งในเอเชียเป็นที่รู้จักและยอมรับในระดับสากลนอกจากนี้คณะรัฐมนตรีมีมติเห็นชอบให้ดําเนินการโครงการประมูลสิทธิ์กรอบงบประมาณและผู้มีอํานาจลงนามงานมหกรรมพืชสวนโลกจังหวัดอุดรธานีพ.ศ. 2569 (Type B)และจังหวัดนครราชสีมาพ.ศ. 2572 (Type A1)เมื่อวันที่16พฤศจิกายน2564และวันที่4มกราคม2565
“เป็นโอกาสดีที่ประเทศไทยจะได้แสดงศักยภาพในการจัดงานมหกรรมพืชสวนโลกอีกครั้งหนึ่งโดยประเทศไทยและคณะรัฐมนตรีเห็นชอบในการสนับสนุนการจัดงานมหกรรมพืชสวนโลกจังหวัดอุดรธานีในทุกระดับภายใต้หัวข้อ“วิถีชีวิตสายน้ําและพืชพรรณ” (Diversity of Life : People, Water and Plants)และยืนยันว่าประเทศไทยมีความพร้อมในการจัดงานทุกภาคส่วนที่เกี่ยวข้องพร้อมสนับสนุนซึ่งหากประเทศไทยได้เป็นเจ้าภาพในการจัดงานครั้งนี้จะส่งผลดีต่อทั้งเศรษฐกิจและสังคม”รัฐมนตรีว่าการกระทรวงเกษตรและสหกรณ์กล่าว
รัฐบาลไทย-ข่าวทำเนียบรัฐบาล-ส่งเสริมใช้สมุนไพรและตำรับยาไทยรักษาโควิด-19
วันอาทิตย์ที่ 22 สิงหาคม 2564
ส่งเสริมใช้สมุนไพรและตํารับยาไทยรักษาโควิด-19
วันศุกร์ที่ 16 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมการใช้พืชสมุนไพรและตํารับยาไทยเพื่อแก้ไขปัญหาโรคโควิด-19 ควบคู่กับยาแผนปัจจุบัน โดยขับเคลื่อนผ่าน 3 แนวทาง คือ การป้องกันการติดเชื้อด้วยเครื่องยาสมุนไพรและตํารับยาไทย การรักษาผู้ป่วยด้วยยาแผนปัจจุบัน เครื่องยาสมุนไพร และตํารับยาไทย และการฟื้นฟูผู้ป่วยหลังการรักษา โดยในปัจจุบัน มีคลินิกแพทย์แผนไทย 6,000 แห่ง บุคลากรแพทย์แผนไทยกว่า 30,000 คนประจําอยู่ใน รพ. ของรัฐทุกแห่ง มีศูนย์ฮ็อทไลน์ในทุกภูมิภาค และมีคลังยาและตํารับยาของสภาการแพทย์แผนไทยที่พร้อมใช้งาน นอกจากนี้ ยังส่งเสริมการใช้สมุนไพร เช่น ฟ้าทะลายโจร ในการรักษาผู้ป่วยโควิด-19 ในโรงพยาบาลสนาม ในพื้นที่ กทม. นครปฐม และเพชรบุรี เป็นต้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 20 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย​
วันศุกร์ที่ 22 ตุลาคม 2564
ประกาศ ขสมก. ประจําวันที่ 20 ตุลาคม 2564​ พบพนักงานติดเชื้อไวรัส COVID-19 จํานวน​ 1 ราย​
ประกาศ ขสมก. ประจําวันที่ 20 ตุลาคม 2564​ พบพนักงานติดเชื้อไวรัส COVID-19 จํานวน​ 1 ราย​
พนักงานขับรถโดยสารธรรมดา สาย 18 เพศชาย อายุ 29 ปี
รัฐบาลไทย-ข่าวทำเนียบรัฐบาล-คณะนักวิจัยพบ รมว.อว. : นำเสนอผลงานวิจัย “Latex 3D Printing”
วันพฤหัสบดีที่ 7 ตุลาคม 2564
คณะนักวิจัยพบ รมว.อว. : นําเสนอผลงานวิจัย “Latex 3D Printing”
คณะนักวิจัยพบ รมว.อว. : นําเสนอผลงานวิจัย “Latex 3D Printing”
เมื่อวันที่ 6 ตุลาคม 2564: คณะนักวิจัยจากศูนย์เทคโนโลยีโลหะและวัสดุแห่งชาติ (MTEC) สํานักงานพัฒนาวิทยาศาสตร์และเทคโนโลยีแห่งชาติ (สวทช.) เข้าพบ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เพื่อนําเสนอผลงานวิจัย “Latex 3D Printing” พร้อมทั้งรับฟังนโยบายในการพัฒนาและต่อยอดผลงานวิจัยเพื่อนําไปสู่การใช้ประโยชน์จริง และการสร้างความร่วมมือกับภาคส่วนต่างๆในอนาคต ณ ห้องประชุมรัฐมนตรี ชั้น 2 อาคารพระจอมเกล้า สป.อว.
Latex 3D Printing เป็นผลงานวิจัยที่จะสามารถนําไปสู่การเพิ่มมูลค่ายางพาราโดยการต่อยอดและออกแบบเป็นนวัตกรรมในรูปแบบต่างๆ อาทิ ชิ้นส่วนสําหรับเครื่องจักรในภาคอุตสาหกรรม อุปกรณ์ทางการแพทย์ เป็นต้น นอกจากนี้ยังสามารถสร้างความร่วมมือกับภาคการศึกษาเพื่อส่งต่อไปยังวิสาหกิจชุมชน เพื่อให้เกิดผลลัพธ์ในการสร้างขีดความสามารถในภาคการศึกษา การส่งเสริมการส่งออกผลิตภัณฑ์ยางพารามูลค่าสูง และการใช้ประโยชน์ทางการแพทย์เพื่อความเป็นอยู่ที่ดีขึ้น
รัฐบาลไทย-ข่าวทำเนียบรัฐบาล-รัฐบาลเปิดเว็บไซต์รับแจ้งเหตุล่วงละเมิดและสื่อลามกอนาจารเด็ก
วันอังคารที่ 23 สิงหาคม 2565
รัฐบาลเปิดเว็บไซต์รับแจ้งเหตุล่วงละเมิดและสื่อลามกอนาจารเด็ก
วันอาทิตย์ที่ 21 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยเด็กและเยาวชน เร่งแก้ปัญหาสื่อลามกอนาจารเด็ก
โดยเปิดช่องทางออนไลน์เพื่อรับแจ้งเหตุผ่านเว็บไซต์ www.คลิปหลุดทําไง.com และ www.help.ticac.org
พร้อมประสานกับทีมสหวิชาชีพ
เพื่อให้คําปรึกษาแนะนําแก่เด็กและเยาวชนที่เป็นผู้เสียหายถูกล่วงละเมิดทางเพศและนําภาพไปเผยแพร่ผ่านอิ
นเทอร์เน็ตและสื่อออนไลน์ ภายใต้ความดูแลของศูนย์พิทักษ์เด็ก สตรี ครอบครัว
และป้องกันปราบปรามการค้ามนุษย์ และภาคประมง สํานักงานตํารวจแห่งชาติ
มีคณะทํางานปราบปรามการล่วงละเมิดทางเพศต่อเด็กทางอินเทอร์เน็ต
ทําหน้าที่จับกุมผู้ครอบครองและแสวงหาประโยชน์โดยมิชอบจากสื่อลามกอนาจารเด็กทางอินเทอร์เน็ต
คอยให้ความช่วยเหลือเด็กผู้เสียหายอย่างเป็นรูปธรรม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ เข้าร่วมประชุมคณะกรรมการภูมิสารสนเทศแห่งชาติ ครั้งที่ 1/2565
วันจันทร์ที่ 9 พฤษภาคม 2565
รองปลัดกระทรวงเกษตรและสหกรณ์ เข้าร่วมประชุมคณะกรรมการภูมิสารสนเทศแห่งชาติ ครั้งที่ 1/2565
รองปลัดกระทรวงเกษตรและสหกรณ์ เข้าร่วมประชุมคณะกรรมการภูมิสารสนเทศแห่งชาติ ครั้งที่ 1/2565
นายประยูร อินสกุล รองปลัดกระทรวงเกษตรและสหกรณ์ เข้าร่วมการประชุมคณะกรรมการภูมิสารสนเทศแห่งชาติ ครั้งที่ 1/2565 โดยมีศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธาน ผ่านระบบวิดีทัศน์ทางไกล (Video Conference) จากห้องประชุม ชั้น 4 อาคารพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ถนนพระราม 6 แขวงทุ่งพญาไท เขตราชเทวี กรุงเทพฯ โดยที่ประชุมได้รับทราบระเบียบสํานักนายกรัฐมนตรีว่าด้วยคณะกรรมการภูมิสารสนเทศแห่งชาติ พ.ศ. 2558 รับทราบความคืบหน้าการดําเนินงานของคณะอนุกรรมการฯ (จํานวน 6 คณะ) และความคืบหน้าการดําเนินการจัดทําแผนแม่บทภูมิสารสนเทศแห่งชาติ พ.ศ. 2566 - 2570 และแผนปฏิบัติการขับเคลื่อนการดําเนินงานตามแผนแม่บทภูมิสารสนเทศแห่งชาติ
นอกจากนี้ ยังได้มีการพิจารณาหลักเกณฑ์การให้บริการข้อมูลค่าอ้างอิงพิกัดแบบต่อเนื่องผ่านศูนย์ข้อมูลค่าอ้างอิงพิกัดแบบต่อเนื่องแห่งชาติ (National CORS Data Center : NCDC) และพิจารณาให้ความเห็นชอบในหลักการการดําเนินโครงการ ประกอบด้วย 1) โครงการสํารวจอุทกศาสตร์เพื่อกําหนดเส้นฐานปกติของประเทศไทย 2) โครงการพัฒนาระบบข้อมูลเทคโนโลยีดิจิทัล ด้านศาสนา ศิลปะและวัฒนธรรม และ 3) แผนงาน โครงการการบํารุงรักษาระบบข้อมูลค่าอ้างอิงพิกัดแบบต่อเนื่องแห่งชาติ และระบบ/สถานี CORS
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมคณะกรรมการการมาตรฐานแห่งชาติ ครั้งที่ 12-1/2565
วันจันทร์ที่ 7 มีนาคม 2565
ปลัดฯ กอบชัย เป็นประธานการประชุมคณะกรรมการการมาตรฐานแห่งชาติ ครั้งที่ 12-1/2565
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการการมาตรฐานแห่งชาติ ครั้งที่ 12-1/2565
ปลัดฯ กอบชัย เป็นประธานการประชุมคณะกรรมการการมาตรฐานแห่งชาติ ครั้งที่ 12-1/2565
วันนี้ (4 มีนาคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการการมาตรฐานแห่งชาติ ครั้งที่ 12-1/2565 ที่ประชุมได้ร่วมกันพิจารณาแนวทางกําหนดนโยบายและยุทธศาสตร์ด้านมาตรฐาน ความคืบหน้าการดําเนินการรับรองระบบงานในประเทศภายใต้เครือข่ายเดียว แนวทางการปรับปรุงแก้ไขพระราชบัญญัติการมาตรฐานแห่งชาติ พ.ศ.2551 หลักเกณฑ์ วิธีการ และเงื่อนไข เรื่อง การกําหนดขอบข่ายและการสุ่มตัวอย่างเพื่อการรับรอง จํานวน 3 ฉบับ คือ 1) หน่วยตรวจสอบความใช้ได้และทวนสอบก๊าซเรือนกระจก 2) หน่วยรับรองระบบการจัดการเศรษฐกิจหมุนเวียนสําหรับองค์กร 3) หน่วยรับรองระบบบริหารงานคุณภาพสําหรับเครื่องมือแพทย์ โดยมีนายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม และคณะกรรมการฯ ร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม และผ่านแอพพลิเคชั่น ZOOM
รัฐบาลไทย-ข่าวทำเนียบรัฐบาล-กรมเจ้าท่า เร่งกำจัดผักตบชวาในแม่น้ำสายหลัก เพื่อบำรุงรักษาสภาพแวดล้อมทางน้ำ คืนความสุขให้กับประชาชน
วันพุธที่ 7 กรกฎาคม 2564
กรมเจ้าท่า เร่งกําจัดผักตบชวาในแม่น้ําสายหลัก เพื่อบํารุงรักษาสภาพแวดล้อมทางน้ํา คืนความสุขให้กับประชาชน
...
นายวิทยา ยาม่วง อธิบดีกรมเจ้าท่า กระทรวงคมนาคม กล่าวว่า กรมเจ้าท่า (จท.) ได้เร่งกําจัดผักตบชวาและวัชพืชในพื้นที่ลุ่มน้ําภาคกลาง บริเวณจังหวัดชัยนาท และจังหวัดพระนครศรีอยุธยา เพื่อความปลอดภัยในการเดินเรือ เพิ่มประสิทธิภาพการระบายน้ํา และฟื้นฟูทัศนียภาพของแม่น้ํา ตามนโยบายของรัฐบาล กระทรวงคมนาคม และมาตรการของกองอํานวยการน้ําแห่งชาติ ซึ่งสํานักงานพัฒนาและบํารุงรักษาทางน้ําได้ดําเนินการในพื้นที่เป้าหมายตามแผนงานดังนี้
1. สํานักงานพัฒนาและบํารุงรักษาทางน้ําที่ 2 ปฏิบัติงานจัดเก็บผักตบชวาและวัชพืชในแม่น้ําท่าจีน ตําบลมะขามเฒ่า เทศบาลวัดสิงห์ อําเภอวัดสิงห์ จังหวัดชัยนาท โดยใช้เรือเจ้าท่า ผ.4, ผ.401, ผอ.402 และ ผ.403 กําจัดผักตบชวาและวัชพืช จํานวน 22,000 ตัน เพื่อแก้ไขปัญหาความเดือดร้อนให้กับประชาชนที่ได้รับผลกระทบจากผักตบชวาและวัชพืชกีดขวางทางน้ํา ปัจจุบันจัดเก็บได้ จํานวน 1,310 ตัน คิดเป็นผลงานร้อยละ 5.95 และมีแผนการจัดเก็บในพื้นที่ที่รับผิดชอบตามแผนงานดังนี้
1.1 แม่น้ําเจ้าพระยา ตั้งแต่ปากน้ําโพ อําเภอเมือง จังหวัดนครสวรรค์ ถึงอําเภอสรรพยา จังหวัดชัยนาท ประมาณ 100 กิโลเมตร
1.2 แม่น้ําสะแกกรัง เขตพื้นที่อําเภอเมือง จังหวัดอุทัยธานี ประมาณ 20 กิโลเมตร
1.3 แม่น้ําท่าจีน ตั้งแต่ประตูน้ําพลเทพ อําเภอวัดสิงห์ จังหวัดชัยนาท บรรจบกับแม่น้ําเจ้าพระยา ประมาณ 1.2 กิโลเมตร และแม่น้ําท่าจีนสายเก่า เขตพื้นที่วัดสิงห์ อําเภอชัยนาท ประมาณ 10 กิโลเมตร และแม่น้ําสาขา คลองธรรมชาติต่าง ๆ ในพื้นที่รับผิดชอบ
2. สํานักงานพัฒนาและบํารุงรักษาทางน้ําที่ 1 ปฏิบัติงานจัดเก็บผักตบชวาและวัชพืชในพื้นที่จังหวัดพระนครศรีอยุธยา ได้แก่ แม่น้ําลพบุรี ตําบลขวัญเมือง ตําบลบางปะหัน อําเภอบางปะหัน แม่น้ําน้อย ตําบลช้างน้อย อําเภอบางไทร คลองบางกระสั้น ตําบลบางกระสั้น อําเภอบางปะอิน และแม่น้ําเจ้าพระยา บริเวณจุดบรรจบแม่น้ําป่าสัก วัดพนัญเชิงวรวิหาร ตําบลคลองสวนพลู อําเภอพระนครศรีอยุธยา โดยใช้ชุดเรือเจ้าท่า ผ.2, ผ.6, ผ.5, และ ผ.1 และมีแผนการจัดเก็บในพื้นที่ที่รับผิดชอบตามแผนงานดังนี้
2.1 แม่น้ําเจ้าพระยา ตั้งแต่ด้านใต้เขื่อนเจ้าพระยา อําเภอสรรพยา จังหวัดชัยนาท จนสุดเขตจังหวัดนนทบุรี ประมาณ 200 กิโลเมตร
2.2 แม่น้ําลพบุรี ตั้งแต่จุดเริ่มต้นแม่น้ําลพบุรี จังหวัดสิงห์บุรี จนถึงจุดที่บรรจบแม่น้ําป่าสัก จังหวัดพระนครศรีอยุธยา ประมาณ 95 กิโลเมตร
2.3 แม่น้ําป่าสัก ตั้งแต่ใต้เขื่อนพระรามหก อําเภอท่าเรือ จนถึงจุดที่บรรจบกับแม่น้ําเจ้าพระยา (วัดพนัญเชิงวรวิหาร) ประมาณ 52 กิโลเมตร
2.4 แม่น้ําน้อย ตั้งแต่ประตูระบายน้ําผักไห่ อําเภอผักไห่ จนถึงจุดที่บรรจบกับแม่น้ําเจ้าพระยา อําเภอบางไทร ประมาณ 43 กิโลเมตร และแม่น้ําสาขา คลองธรรมชาติต่าง ๆ ในพื้นที่รับผิดชอบ
ทั้งนี้ จท. ได้บูรณาการร่วมกับหน่วยงานที่เกี่ยวข้องเร่งจัดเก็บผักตบชวาและวัชพืชที่กีดขวางทางน้ําตามแผนงาน เพื่อแก้ไขปัญหาการเดินเรือและการสัญจรทางน้ําให้เกิดความปลอดภัย เพิ่มประสิทธิภาพการระบายน้ําในช่วงฤดูน้ําหลาก และเพื่อให้ประชาชนสามารถใช้น้ําสําหรับน้ําอุปโภค - บริโภคได้อย่างยั่งยืนต่อไป